Video: Aanranding by Brits-hospitaalSkermskoot uit die video Chantelle Dreyer van Brits in Noordwes is glo op Oukersdag by die staatshospitaal in Brits aangerand. Dreyer het aan Maroela Media gesê sy was by die hospitaal weens ŉ rugbesering wat sy tydens ŉ ongeluk opgedoen het. ŉ Personeellid by die hospitaal het haar tydens haar besoek aan die hospitaal met ŉ telefoon gegooi en haar glo gestamp. Volgens haar het sy haar enkel en rug verder beseer. Haar ma is glo ook tydens die voorval beseer. Dreyer het ŉ video van die voorval op YouTube gelaai. Sy het reeds regshulp ingewin en gaan moontlik ŉ klag indien teen die departement van gesondheid. Maroela Media kon na verskeie probeerslae steeds nie antwoord kry by die hospitaal nie.